**OBRAZLOŽENJE**

1. **PRAVNI TEMELJ ZA DONOŠENJE AKTA**

 Pravni temelj za donošenje Odluke o izmjenama i dopuni Odluke o uređenju prometa na području Grada Pule čine članak 5. Zakona o sigurnosti prometa na cestama („Narodne novine“ br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20) i članak 39. Statuta Grada Pula-Pola („Službene novine“ Grada Pule br. 7/09, 16/09, 12/11, 01/13 2/18, 2/20, 4/21 i 5/21).

1. **TEMELJNA PITANJA KOJA SE UREĐUJU OVIM AKTOM**

 Ovom Odlukom dopunjuje se članak 1. Odluke o uređenju prometa na području Grada Pule (Službene novine Grada Pula-Pola broj: 06/16), na način da se u Odluku ugrađuje odredba o ravnopravnosti spolova, a sve u skladu sa zakonskom obvezom koju propisuje Zakon o ravnopravnosti spolova (Narodne novine br. 82/08 i 69/17) u članku 11. stavku 5 koji glasi:  „Jedinice lokalne i područne (regionalne) samouprave, pravne osobe s javnim ovlastima i druge pravne osobe i obrtnici koji zapošljavaju više od 20 zaposlenih obvezne su u svoje opće akte unijeti antidiskriminacijske zakonske odredbe i mjere za uspostavljanje ravnopravnosti spolova.“

 Nadalje, ovom Odlukom mijenjaju se članci 6. i 7. Odluke o uređenju prometa na području Grada Pule (Službene novine Grada Pula-Pola broj: 06/16).

 Člankom 6. i člankom 7. reguliran je promet vozila u pješačkim zonama, ulicama i trgovima na kojima postoji stalna zabrana ili ograničenje prometa vozila, kao i opskrba trgovina, ugostiteljskih objekata i poslovnih prostora fizičkih i pravnih osoba unutar iste zone, na način da se definira :

* koja su vozila izuzeta od zabrane ulaska u pješačku zonu,
* zabrana vršenja opskrbe tih zona ulaskom u istu,
* potreba donošenja odluka Gradskog vijeća Grada Pula-Pola, kojima će se definirati uvjeti za ishođenje odobrenja za ulazak u pješačku zonu i zonu ograničenog prometa, kao i sama opskrba u pješačkim zonama.

**Savjetovanje sa zainteresiranom javnošću**

Temeljem odredbe članka 66. stavka 4. Zakona o pravu na pristup informacijama („Narodne novine“ br. 25/13 i 85/15) o Odluci je potrebno provesti prethodno savjetovanje sa zainteresiranom javnošću u trajanju od najmanje 30 dana.

U skladu s odredbama članka 11. Zakona o pravu na pristup informacijama („Narodne novine“ br. 25/13 i 85/15) Grad Pula-Pola, pri donošenju Odluke, provodi savjetovanje sa zainteresiranom javnošću s ciljem upoznavanja javnosti s Nacrtom prijedloga Odluke i pribavljanjem mišljenja, primjedbi i prijedloga zainteresirane javnosti, kako bi isti, ukoliko su zakonito i stručno utemeljeni, bilo prihvaćeni i u konačnosti ugrađeni u odredbe Odluke.

**Savjetovanje sa zainteresiranom javnošću započinje dana 24. ožujka 2022. godine te završava zaključno s danom 23. travnja 2022. godine,** koji je ujedno i krajnji rok za dostavu mišljenja, primjedbi i prijedloga na Nacrt prijedloga Odluke.

Adresa e-pošte na koju se šalju očitovanja zainteresirane javnosti na obrascu sudjelovanja javnosti:

**izmjenaodluke.uredjenjeprometa@pula.hr**